Okresná prokuratúra Košice I 
Mojmírova 5, 041 47 Košice 1 	

Sp. zn. : 1 Pv 726/14/8802	Košice I, 23.4.2015
EEČ : 2-63-138-2015

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Košice I
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
-	v Košiciach a inde neplnil vyživovaciu povinnosť voči svojim deťom mal. XXXXX., nar. 09.07.2001 a XXXXX, nar. 27.11.1993, hoci bol k tejto povinnosti zaviazaný rozsudkom Okresného súdu XXXXX sp. zn. XXXXX, zo dňa 12.02.2010, ktorý nadobudol právoplatnosť dňa 17.03.2010, v zmysle ktorého je povinný prispievať na výživu synov sumou 100,- EUR mesačne na každého z nich, vždy do 15-teho dňa v mesiaci vopred, k rukám matky XXXXX XXXXX, pričom túto svoju vyživovaciu povinnosť si voči synom neplnil od septembra 2013 do súčasnosti, čím takto oprávnenej Eve XXXXX na výživnom dlhuje sumu vo  výške 1.060,- EUR a oprávnenému XXXXX, nar. 27.11.1993, sumu vo výške 1.060,- EUR,

lebo zanikla trestnosť činu

Odôvodnenie:
Uznesením vyšetrovateľa  Okresného riaditeľstva PZ XXXXX, Odboru kriminálnej polície, sp. zn. ČVS: ORP-XXXXX-2014 a ČVS: ORP-XXXXX-2014   z 19.12.2014 bolo začaté trestné stíhanie pre prečin zanedbania povinnej výživy podľa § 207 ods. 1, ods. 3 písm. c) Trestného zákona  a dňa 16.02.2015, opäť pod oboma uvedenými spisovými značkami,  vznesené obvinenie XXXXX  pre prečin zanedbania povinnej výživy podľa § 207 ods. 1 Trestného zákona  na tom skutkovom základe, že 

-	ako povinný si riadne neplní vyživovaciu povinnosť voči svojmu synovi mal. XXXXX, nar. 09.07.2001 a to aj napriek tomu, že rozsudkom Okresného súdu XXXXX XXXXX, sp. zn. XXXXX, zo dňa 12.02.2010, ktorý nadobudol právoplatnosť dňa 17.03.2010, bol zaviazaný prispievať na jeho výživu sumou 100,- € mesačne, vždy do 15-teho dňa v mesiaci vopred, k rukám matky XXXXX XXXXX, nar. XXXXX, trvale bytom XXXXX, ul. XXXXX, pričom túto svoju vyživovaciu povinnosť voči synovi si neplní od septembra 2013 do súčasnosti, čím takto oprávnenej XXXXX XXXXX na výživnom dlhuje sumu vo  výške najmenej 1.060,- eur,

-	-ako povinný si riadne neplní vyživovaciu povinnosť voči svojmu synovi XXXXX, nar. 27.11.1993, trvale bytom XXXXX, XXXXX a to aj napriek tomu, že rozsudkom Okresného súdu XXXXX XXXXX sp. zn. XXXXX-30, zo dňa 12.02.2010, ktorý nadobudol právoplatnosť dňa 17.03.2010, bol zaviazaný prispievať na jeho výživu sumou 100,- € mesačne, vždy do 15-teho dňa v mesiaci vopred, pričom túto svoju vyživovaciu povinnosť voči synovi si neplní od septembra 2013 do súčasnosti, čím mu takto na výživnom dlhuje sumu vo  výške najmenej 1.060,- eur.

	Obe uvedené veci boli vyšetrovateľom OR PZ, OKP XXXXX dňa 09.03.2015 v zmysle ustanovenia § 21 ods. 3 Tr. por. spojené na spoločné konanie.

Po vykonaní dokazovania v skrátenom vyšetrovaní bol tunajšej prokuratúre podľa § 209 ods. 1 Trestného poriadku predložený spisový materiál s návrhom vyšetrovateľa na zastavenie trestného stíhania.

Preskúmaním spisu som zistil, že návrh je dôvodný.

Dňa 09.04.2015 bola vypočutá poškodená XXXXX, ktorá uviedla, že obvinený XXXXX jej bankovým prevodom z 20.02.2015 uhradil celé dlžné výživné vo výške 1.060,- EUR, za obdobie od septembra 2013 až do súčasnosti, takže už nemá žiadny dlh na výživnom. 

Obdobne vypovedal splnomocnenec poškodeného XXXXX - XXXXX, takisto potvrdil úhradu sumy 1060 EUR v prospech jeho klienta, čím obvinený splnil svoju povinnosť v celom rozsahu.  

	Podľa § 86 písm. a) Trestného zákona trestnosť zanedbania povinnej výživy (§ 207 Trestného zákona) zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	Podľa § 215 ods. 1 písm. h/ Trestného poriadku prokurátor zastaví trestné stíhanie, ak zanikne trestnosť činu. 

	Uhradením dlžného výživného teda zanikla trestnosť prečinu zanedbania povinnej výživy podľa § 207 ods. 1 Trestného zákona, pre ktorý bol stíhaný obvinený XXXXX, preto bolo potrebné rozhodnúť tak, ako je to uvedené vo výrokovej časti tohto uznesenia.

	Týmto rozhodnutím nie sú dotknuté práva poškodeného na náhradu škody, ktorú si môže uplatniť súdnou cestou v občianskom súdnom konaní.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Ľuboš Kmec
prokurátor